Stanovnici Red Lodgea u Montani međusobno su bliski.
Svatko svakog poznaje.
ULAZITE U RED LODGE
O tom su ubojstvu svi govorili.
Svatko je imao svoju teoriju o tome što se dogodilo i zašto.
U SJEDINJENIM DRŽAVAMA SVAKE GODINE UBIJU VIŠE OD 14 000 LJUDI
U VIŠE OD 50 % TIH SLUČAJEVA UBOJICE SU PRIJATELJI ILI SUSJEDI
Sjećam se prvog odlaska na sud.
Svi su me gledali ispod oka, kao da sam…
Kao da sam čudovište.
OVO JE PRIČA ZATVORENIKA BROJ 2064919
Uporno sam im govorio da nisam imao nikakve loše namjere.
Nisam hladnokrvni ubojica.
Ne može biti ni govora o tome
da sam imao bilo kakvu namjeru učiniti nažao svom najboljem prijatelju.
NETFLIXOVA SERIJA
PRIJATELJSKA VATRA
KAZNIONICA CROSSROADS, SHELBY, MONTANA
-Jesmo li spremni? -Jesmo.
Dobro.
Zovem se Thomas Schifferns.
Imam 37 godina.
Trenutačno služim zatvorsku kaznu u Shelbyju u Montani
zato što sam ubio najboljeg prijatelja.
THOMAS SCHIFFERNS, ZVAN T. J.,
USTRIJELIO JE JIMMYJA MCGREGORA 19. VELJAČE 2018.
Rođen sam 1984. u okrugu Kern u Kaliforniji.
Roditelji su mi se razveli kad sam imao četiri godine.
Moj tata ponovno se oženio mojom maćehom.
Meni je život postao jako težak.
Maćehi nisam bio ni najmanje drag.
Često me zaključavala u sobu.
Nisam smio ići van, nisam se smio igrati.
Nisam smio više-manje ništa, osim ići u školu i vratiti se doma.
Tako sam proveo otprilike cijelo djetinjstvo.
S 15 GODINA T. J. SE S OBITELJI DOSELIO U RED LODGE U MONTANI
Tad se stanje jako pogoršalo.
Jednog su me dana uhvatili kako pušim u bratovoj sobi na katu.
Moja se maćeha toliko naljutila
da me je iste te noći izbacila iz kuće i rekla mi da se više ne vraćam.
OD 16. DO 19. GODINE T. J. SE BAVIO SITNIM KRIMINALOM
ZBOG PROVALE I KRAĐE OSUĐEN JE 2004.
SLJEDEĆIH DESET GODINA U ZATVORU JE BIO SVAKO MALO
T. J. JE NA SLOBODU IZAŠAO 2014., ALI NIJE SE USPIO ZAPOSLITI U RED LODGEU
Red Lodge je skijaško odmaralište.
UVJETI NA STAZI
Puno je bogataša.
Kad te policajci jednom uzmu na zub,
više ti ne daju mira dok si živ.
POLICIJSKA UPRAVA RED LODGE
Budući da sam bio osuđen za kazneno djelo,
nitko me nije htio zaposliti.
OTPRILIKE U TO VRIJEME,
T. J. JE POČEO HODATI SA SHILO
Bila je fantastična.
Razumjela je što sam proživio i nije me zbog toga osuđivala.
Bilo je lijepo jedanput u životu osjetiti
da me ne osuđuju zbog moje prošlosti.
U ROKU OD GODINE DANA POČELI SU ŽIVJETI ZAJEDNO
T. J. JE POVREMENO RADIO U ŽELJEZARIJI
Popravljao sam motorne pile. Često sam pilio drva.
Zavarivao sam što je trebalo.
I ondje sam upoznao Jima.
Bio je sitan, krhak čovjek s bijelom bradom.
Uvijek je pušio lulu, uvijek ju je nosio sa sobom.
Sjedio je pokraj peći.
A ja sam sjedio uz njega i slušao njegove priče.
Iz njegovih rančerskih dana.
NEDUGO NAKON ŠTO SU SE SPRIJATELJILI, T. J. JE DOZNAO DA JIMMY ŽIVI SAM U KOLIBI
U Red Lodgeu temperature često padnu ispod nule.
Jim u svojoj kolibi nije imao grijanje ni vodu.
Nije se imao kamo skloniti kad je bilo hladno.
Pa smo ga ja i Shilo odlučili pozvati k sebi.
U SIJEČNJU 2018. JIMMY SE DOSELIO K T. J.-U
Ja i Jim postali smo nerazdvojni.
Gdje god sam bio ja, bio je i Jim, i obrnuto.
Često smo išli pucati.
Često smo išli u ribolov. Svašta smo radili.
Obožavao je prirodu.
Sve je bilo dobro do onog strašnog dana.
T. J. I JIMMY DOGOVORILI SU SE DA ĆE 19. VELJAČE 2018. IĆI U RIBOLOV
Bio je dan kao svaki drugi.
Stali smo u trgovini i kupili pivo.
Odvezli smo se izvan grada.
Nastavili smo se voziti i došli do mjesta koje se zvalo Bear Tract.
Stali smo.
Ja sam izašao.
Rekao sam nešto u smislu: „Potok je ovdje zaleđen.
Ne da mi se tu pecati.“
Onda je izašao i Jim. Sa sobom je nosio svoju .357-icu.
To smo voljeli raditi. Počeli smo pucati. Samo smo gađali stabla.
Pokušao ga je zavrtjeti oko prsta.
Izgledao je kao Billy the Kid.
To sam mu i rekao.
Nije ga zapravo zavrtio, samo je pokušavao.
Pravio se da to radi. Da krepaš od smijeha.
Cijeli smo taj dan pili.
I uglavnom nam je bilo zabavno.
Rekao sam mu: „Daj meni pištolj da ja pokušam.“
Htio sam vidjeti mogu li izvesti što i on.
I tako mi je on dao pištolj. Sjećam se da su ostala još dva metka.
Htio sam ga zavrtjeti oko prsta da ispadnem kao neki kauboj,
kao Billy the Kid, da vidim hoće li mi uspjeti.
Sjećam se da sam ga zavrtio prema naprijed i pištolj je opalio.
Sjećam se kako sam vidio da se Jim ruši.
Jednostavno sam…
U tom trenutku nisam shvatio što se dogodilo
zato što nisam očekivao da će pištolj tako opaliti.
Sjećam se da sam prišao Jimu i uhvatio ga za nogu.
Rekao sam: „Jime, daj se ne zafrkavaj, dosta zezancije.“
Osjetio sam da mu je noga mlohava i znao sam da nešto ne valja.
I…
tad sam ugledao krv na snijegu.
U tom sam se trenutku osjećao kao da mi je netko iščupao srce iz prsa.
Znao sam da Jima više nema.
U ROKU OD 72 SATA NAKON INCIDENTA,
T. J. JE PRIVEDEN I KAZNENO PRIJAVLJEN ZA JIMMYJEVO UBOJSTVO
Nebrojeno sam im puta ponovio da je to bio nesretni slučaj.
Tvrdili su da sam Jima natjerao da klekne,
da sam mu pištolj prislonio na potiljak i da sam ga onda ubio.
Ne bih lagao o tome što se dogodilo. Ja nisam…
Ja nisam hladnokrvni ubojica.
Nisam imao nikakve zle namjere.
Ponavljao sam im da nisam Jimu htio zlo.
To je bio nesretan slučaj.
Često mislim na Jima.
On mi je bio jedini pravi prijatelj.
SUOČEN S MOGUĆOM SMRTNOM KAZNOM,
T. J. JE PRISTAO NA NAGODBU S TUŽILAŠTVOM
PRIZNAO JE KRIVNJU I ZAUZVRAT DOBIO DOŽIVOTNU KAZNU,
UZ UVJET DA MORA ODSLUŽITI NAJMANJE 30 GODINA
DOBRO DOŠLI
Kad su Jimmyja našli mrtvog, to me zgromilo.
Srce mi je prepuklo.
A kad sam doznao da je takva dobra duša
skončala tako nasilno,
to me dodatno zapeklo.
Ja sam John Price.
Jimmy McGregor bio mi je jedan od najboljih prijatelja.
Kad god obrađujem ovakvu lubanju, sjetim se Jimmyja.
Znam da me on sad gleda odozgo
i da vidi kako nečiji lovački suvenir pretvaram u doživotnu uspomenu.
To se dogodilo u malome mjestu,
pa su se raširile razne glasine.
Ljudi i dalje o tome nagađaju.
I dalje pokušavaju shvatiti motiv.
Takve se stvari jednostavno ne događaju u Red Lodgeu.
Jimmy je bio drag i dobrodušan čovjek.
Uvijek nasmiješen, uvijek se s tobom rukovao.
Uvijek bi pitao kako su tvoji i jesi li ti dobro.
Jimmy je novca imao jako malo.
Zapravo je živio u besparici.
Jedno smo popodne razgovarali.
Jedna mu je mještanka pomogla
da podnese zahtjev za socijalnu pomoć.
Znao je da će mu prvo uplatiti paušalni iznos,
a onda mjesečne rate.
Bilo nam je drago što je to napokon uspio postići
i osigurati sebi stalan prihod od kojeg će živjeti tijekom godine.
Red Lodge jako je malen grad.
Nije trebalo dugo da se pročuje
da će Jimmy napokon dobivati socijalnu pomoć.
OTPRILIKE U ISTO VRIJEME KAD JE JIMMY DOBIO TAJ NOVAC,
T. J. SE SPRIJATELJIO S NJIM
T. J. je baš navalio na Jimmyja.
Iskazivao mu je naklonost.
Činilo se da odnos s njim gradi s nekim planom.
Doznao sam da se Jimmy preselio k T. J.-u i njegovoj ženi Shilo.
To me jako zabrinulo. Sve nas.
Ja i Jim postali smo nerazdvojni.
Gdje god sam bio ja, bio je i Jim, i obrnuto.
Često mislim na Jima.
On mi je bio jedini pravi prijatelj.
Nema što za njega ne bih učinio.
Same laži.
Pravio se da su on i Jimmy najbolji prijatelji.
Ali o tome ne može biti ni govora.
Odnos T. J.-a i Jimmyja temeljio se na međusobnoj koristi.
T. J. je to objeručke prigrlio i iskorištavao je Jima.
TRI TJEDNA PRIJE INCIDENTA JIMMY JE DAO 3000 DOLARA ZA KAMIONET
Doznao sam da je Jimmy kupio kamionet.
To me uznemirilo zato što Jimmy nije znao voziti.
Zato mu kamionet nije ni trebao.
Mislim da su ga iskoristili.
T. J.-u je vozilo trebalo pa ga je obrlatio.
T. J. je to učinio isključivo radi novca.
Znao je da Jimmy ima novca,
i da ako ga ubije,
najbrže će se dočepati svega odjedanput.
MOTEL, ZATVORENO
T. J. NIJE NAKON INCIDENTA JIMMYJEVU SMRT PRIJAVIO POLICIJI
DVA DANA KASNIJE,
JIMMYJEV KAMIONET NAĐEN JE NAPUŠTEN NA UDALJENOM LOGOROVALIŠTU
URED ŠERIFA OKRUGA CARBON
Ja sam Josh McQuillan, šerif okruga Carbon u Red Lodgeu u Montani.
Sad se iz Red Lodgea udaljavamo prema jugu.
Iz dispečerskog centra dobili smo dojavu
da je ovdje pronađen Jimmyjev kamionet.
Bilo je krajnje neuobičajeno što smo Jimmyjev kamionet našli tako daleko.
Ljeti ovamo puno ljudi dolazi kampirati,
ali zimi baš i ne.
U tom trenutku ovdje je napadalo sigurno 30 do 45 cm snijega.
Ljudi jednostavno ovamo ne dolaze kad ima toliko snijega.
Kako smo se primicali, ugledali smo kamionet,
a onda smo na tlu našli krv.
A potom i tragove koji su nas doveli do padine
koja se ruši u Rock Creek.
POLICIJSKE FOTOGRAFIJE
Ugledali smo Jimmyjevo tijelo prekriveno snijegom, izvrnuto na leđa.
Očito ga je netko dovukao do polovice padine.
Jasno smo vidjeli da mu je jedanput pucano u glavu.
Ovo se ne vidi s autoceste.
Dakle, da nismo dobili dojavu
i došli ovamo tad kad jesmo,
po svoj prilici ne bismo ga našli do proljeća,
kad ljudi počnu ovamo češće dolaziti.
Bilo je očigledno, tko god da je to učinio Jimmyju,
taj je ujedno pokušao sakriti tijelo i nije mu imao namjeru pomoći.
NEDUGO NAKON ŠTO JE OTVORENA ISTRAGA UBOJSTVA,
SUMNJA JE PALA NA T. J.-A
ZBOG SUMNJE NA UBOJSTVO PRIVEDEN JE NA OBAVIJESNI RAZGOVOR S ISTRAŽITELJIMA
POLICIJSKE SNIMKE
Pa što sam skrivio?
Glumatao si.
Nisam… Što sam skrivio?
Nekog si ubio.
Ne, jebote!
Nemam ja muda za to. Ti se to šališ?!
Smrtno sam ozbiljan.
UNATOČ TOMU ŠTO JE ISPOČETKA TVRDIO DA NE ZNA ZA JIMMYJEVU SMRT,
T. J. JE NAPOSLJETKU PRIZNAO DA JE ISPALIO SMRTONOSNI METAK
To je bio nesretni slučaj. To se nije trebalo dogoditi.
Čim sam ga otkočio, pištolj je opalio.
Vidio sam Jimmyja kako pada.
To me prestrašilo.
DANA 22. VELJAČE 2008. PROTIV THOMASA SCHIFERNSA T. J.-A
PODIGNUTA JE PRIJAVA ZA UBOJSTVO S NAMJEROM
Ja stvarno ne znam što se tog dana dogodilo.
To znaju samo T. J. i Jimmy.
Ne želim o tome nagađati.
Ali znam da su često bili zajedno.
Igrali su se oružjem i pili, a to nije dobar spoj.
Zovem se Suzanne Russell, ja sam T. J.-eva punica.
Zašto bi T. J. ubio Jimmyja?
Volio ga je.
Uvijek je ponavljao da ga voli. Jimmy mu je bio najbolji prijatelj.
Bila sam u posjetu kod njih otprilike tjedan dana prije nego što se to dogodilo.
Svi su bili veseli i smijali se. Nije bilo nikakvih trzavica.
POLICIJA JE TVRDILA DA TO ŠTO T. J. NIJE PRIJAVIO JIMMYJEVU SMRT
POKAZUJE DA JE RIJEČ O SVJESNOJ NAMJERI
Priseban bi čovjek vjerojatno nazvao hitne službe
da je nekog slučajno nastrijelio.
Ali T. J. je bio nasmrt isprepadan.
Nije ga volio nitko u Red Lodgeu.
Čak da je to i bio nesretni slučaj, nitko mu ne bi povjerovao.
Mislim da bi od straha pobjegao
zato što nije bio pri sebi.
Takav postupak razumijem. Nije da ga opravdavam.
Ali nije mi čudno što je to učinio.
T. J. je imao jako traumatično djetinjstvo.
Ne želim ulaziti u njegov privatni život,
ali bio je žrtva svakojakog zlostavljanja.
Napatio se.
ŠKOLSKI AUTOBUS
1. ŠKOLSKI OKRUG U RED LODGEU
Osjećajan je, filmovi ga rasplaču. Nježan je, pažljiv.
PRODAVAONICA SLATKIŠA
Da su mu sudili,
mislim da T. J. ne bi imao šanse zato što je ovaj grad malen.
A T. J. je bio negativac.
Nikog nije bila briga za T. J.-a.
Jimmy je bio omiljen među sugrađanima. A za T. J.-a su zaključili da čudovište.
NAKON ŠTO JE T. J. UHIĆEN,
RASPALA SE NJEGOVA VEZA SA SUZANNEINOM KĆERI SHILO
Ljudi znaju da sam ja T. J.-eva punica i da sam u kontaktu s njim.
Kažu mi: „Ti komuniciraš s njim? Zašto?“
A ja ih pitam: „Zašto ne bih?“
Na koga se može osloniti? Samo sam mu ja ostala.
Ja sam Dave Beuscher.
Vlasnik sam trgovine AY Supply u Red Lodgeu u Montani.
Mnogo je ljudi kod mene radilo kao ispomoć.
Ljudi u nevolji.
Ljudi dođu, gladni, pitaju treba li mi nešto odraditi taj dan.
T. J.-u je trebao posao, a nije ga mogao naći.
Ispočetka je sve išlo dobro.
Budući da je T. J. radio za mene,
njega i njegovu ženu Shilo
pustio sam da žive u kući u mom vlasništvu, otprilike 10 km odavde.
Progledao bih im kroz prste
kad tu i tamo nisu mogli platiti najamninu.
Jim mi je bio susjed koji je živio nekoliko ulica dalje.
Bio je jako simpatičan.
Mnogo se njih motalo kod nas.
T. J. i Jim upoznali su se ovdje.
Moglo bi se reći da su se sprijateljili.
Ali jedan drugi čovjek iz trgovine
meni je prokomentirao da će to loše završiti.
Očito o T. J.-u nije imao tako visoko mišljenje kao ja.
TIJEKOM ISTRAGE UBOJSTVA,
POLICIJA JE UTVRDILA DA JE JIMMY IMAO 8000 DOLARA U SEFU U T. J.-EVOJ KUĆI
NAKON ŠTO JE T. J. PRIVEDEN,
POLICIJA JE JIMMYJEV SEF NAŠLA OTVOREN I PRAZAN
POLICIJA JE POTOM PRONAŠLA 1500 DOLARA U GOTOVINI
MEĐU STVARIMA KOJE JE T. J. DRŽAO U KUĆI PRIJATELJA
Ja i Shilo zapravo smo bili u izvanbračnoj zajednici
zato što smo tako dugo zajedno živjeli.
Dugo sam gledao te neke reklame za nakit i tako to,
i uvijek sam joj htio kupiti pravi vjenčani prsten.
Pa sam zamolio čovjeka za kojeg sam radio, Davea iz AY Supplyja,
da mi pozajmi dio novca kako bih joj kupio prsten.
Na kraju mi je on pozajmio sve.
Ne znam točno koliko. Valjda dvije tisuće.
To je bilo nekoliko dana prije incidenta.
Svašta!
Nisam mu pozajmio dvije tisuće dolara.
Koliko ja znam.
A pogotovo ne nekoliko dana prije tog zločina.
Ni u jednom trenutku T. J. mi nije došao jadikovati:
„Moram Shilo kupiti neki lijepi nakit, neki prsten.“
Nikad mi to nije rekao.
Nije i točka. Nije od mene pozajmio dvije tisuće dolara.
A i za Boga miloga, ne bih imao toliko povjerenja u T. J.-a.
Dobro sam znao kakav je i ne bih mu dao novac,
koliko god da je on želio ženi darovati prsten.
SUD OKRUGA CARBON
ŠERIFOV URED
IAKO JE PRIZNAO DA JE USTRIJELIO JIMMYJA,
T. J. JE UPORNO TVRDIO DA JE PIŠTOLJ OPALIO SLUČAJNO
Zavrtio sam ga prema naprijed.
A palac mi je zapeo na udaraču.
Pištolj se zavrtio unatrag,
a ja sam nagonski spustio prst i pištolj je opalio.
Prepao sam se koliko je glasno bilo.
Sjećam se kako sam vidio da se Jim ruši.
Jednostavno nisam…
U tom trenutku nisam shvatio što se dogodilo
zato što nisam očekivao da će pištolj tako opaliti.
Jesam li kriv što sam nekog ubio? Svakako. Jesam.
Jesam li kriv za ubojstvo s namjerom,
za to da sam smišljeno ubio svog najboljeg prijatelja?
Ni govora.
To što je T. J. rekao obične su besmislice.
Ne znam zašto odbija priznati
što se zapravo dogodilo.
DOKAZ, VLASNIK
Ovim je oružjem počinjeno ubojstvo.
Kao što vidite, to je .357-ica.
Revolver King Cobra.
Poprilično težak pištolj.
T. J. tvrdi da ga je zavrtio oko prsta
i slučajno zapeo udarač.
Vidite i sami, treba dobro pritisnuti da ga povučete unatrag.
To je svjestan napor.
A istodobno morate pritisnuti okidač.
Kao što sam pokazao, to ne možete učiniti slučajno.
Mora postojati namjera.
A Jimmy se slučajno našao baš ispred njega.
Na fotografiji s obdukcije vidi se putanja metka.
Ispaljen je ravno.
Metak ga je pogodio gotovo pravocrtno,
ravno u glavu, a izašao je na drugu stranu.
Dakle, ne vjerujem T. J.-u.
Mislim da tako nešto uopće nije moguće.
ŠERIFI MONTANE PODUPIRU DRUGI AMANDMAN
VIŠE OD GODINU DANA POSLIJE UHIĆENJA, T. J. JE TVRDIO DA NIJE KRIV
OSAM TJEDANA PRIJE NEGO ŠTO MU JE TREBALA BITI IZREČENA KAZNA,
PRISTAO JE PRIHVATITI NAGODBU
SUDNICA
TUŽILAC OKRUGA CARBON
Imali smo čvrste dokaze od samog početka.
Bili smo potpuno spremni za sudski postupak
kad smo doznali da on želi promijeniti iskaz.
Kako bi postupio netko da zaista slučajno nastrijeli prijatelja?
Bi li nazvao policiju ili hitnu pomoć?
Ili bi mu uzeo novac?
Bi li odvukao njegovo tijelo na potok gdje će ga teže naći?
Nijedan njegov postupak
ne može se protumačiti kao zabrinutost za prijateljevu dobrobit.
VELIKI PEČAT SAVEZNE DRŽAVE MONTANA
Ja sam Alex Nixon, tužilac okruga Carbon u Red Lodgeu u Montani.
Prilično je teško povjerovati da je posrijedi išta osim ubojstva
Bili smo posve uvjereni da ćemo dokazati krivnju.
Imali smo priznanje iz prve ruke o tome što se te večeri događalo.
MEĐU DOKAZIMA KOJI JE NIXON PRIKUPIO,
KLJUČNA JE BILA POTPISANA IZJAVA KRISTEN,
JEDNE OD NAJSTARIJIH T. J.-EVIH PRIJATELJICA
U SVOJOJ JE IZJAVI IZNIJELA KAKO JOJ JE T. J. PRIZNAO DA JE LIKVIDIRAO JIMMYJA
T. J. je Kristen rekao da je ubio čovjeka
zato što je bio beskućnik i osoran.
„ZAJEBAO SAM. NEKOG SAM UBIO.“
Jimmy ga je molio da ga ne ubije.
PRISLONIO MU JE PIŠTOLJ NA GLAVU, A OVAJ GA JE MOLIO DA GA NE UBIJE
REKAO JE DA MU JE OKO ISKOČILO
Rekla je da je T. J. opisao kako je tijelo odvukao
zato da ga teže nađu.
To je bilo važno zato što nije opisala čovjeka koji se kajao ili suosjećao
zbog toga što je ubio navodno najboljeg prijatelja.
Taj je čovjek bio bijesan, smatrao je da je on žrtva,
da ga ponižavaju,
da ga ne cijene kao što bi trebali.
Iz svega toga proizlazi
opis okrutnog, hladnokrvnog ubojstva.
Potpuno suprotno priči o nesretnom slučaju.
Ispao sam kao neko čudovište.
Tvrdili su da sam Jima natjerao da klekne,
da sam mu pištolj prislonio na potiljak i ubio ga.
To nema nikakve veze s istinom.
Dok ovo slušam, nekako mi se čini
da T. J. želi reći kako su tezu o tome da je Jim klečao
stvorili istražitelji.
A za tu je verziju zapravo zaslužan on.
To je on ispričao Kristen.
Ne znam što je T. J.-a na kraju nagnalo da ubije Jimmyja.
U svemu je tome ključno da nema sumnje da ga je T. J. ubio.
Stvar je samo u tome u koju ćete priču povjerovati.
Kad se sve zbroji i oduzme, T. J. vas želi uvjeriti da on nije ubojica,
nego samo jako loš prijatelj.
ČETIRI MJESECA POSLIJE PRVOG INTERVJUA,
T. J. JE PRISTAO ODGOVORITI NA DALJNJA PITANJA
Ne znam kako… Ne znam više kako bih se branio.
Ne znam kojim bih riječima ljude uvjerio.
Da sam držao jezik za zubima, da sam sve poricao i lagao,
vjerojatno ne bih tu sjedio.
Da, nisam odmah otišao na policiju. Umirao sam od straha.
Ubio sam čovjeka.
Zamislite sebe u mojoj koži u tih 30 sekundi. Ma dvije sekunde.
Taj djelić sekunde mnogim je ljudima preokrenuo život.
Jasno mi je zašto mnogi nemaju povjerenja u mene
i ne vjeruju što kažem.
Jasno je to meni.
To nikako ne mogu ispraviti.
Ne mogu to ispraviti i gotovo. Eto.
Ovim je oružjem počinjeno ubojstvo.
T. J. tvrdi da ga je zavrtio oko prsta
i slučajno zapeo udarač.
Moraš ga pritisnuti
dok istodobno povlačiš okidač.
To ne možete učiniti slučajno. Mora postojati namjera.
Neka on priča što hoće.
Nebitno.
Kaže da treba jako pritisnuti. Ne treba.
Stotine sam puta pucao iz tog pištolja.
Iz istog tog pištolja. Ja i Jimmy stalno smo iz njega pucali.
Djeluje uvjerljivo kad vidite šerifa kako pokazuje koliko je teško zapeti udarač.
Ma da, sigurno.
Sigurno je on to dobro odglumio i pokušao…
Stvorio je dojam da je to malo teže nego što zapravo jest.
Nije to uopće tako teško.
Hoće prikazati kao da…
„Moguće je samo jedno i samo se tako to moglo dogoditi.“
To je laž.
Briga me što drugi misle.
Ja sam bio ondje, znam što se dogodilo.
Nisam imao namjeru nikoga ozlijediti.
Nikad nisam niti ikad hoću. Nisam takav čovjek.
Dakle, varaju se svi koji tvrde suprotno?
Grdno se varaju. To su lažljivci.
Najradije bih im u lice rekao: „Lažeš.“
Što mogu izgubiti? Osuđen sam na doživotnu robiju.
Ubio sam čovjeka. Taj mi je čovjek bio najbolji prijatelj.
I žao mi je, jako mi je žao.
Nema riječi kojima bih opisao koliko mi je žao.
Prijevod titlova: Sandra Mlađenović